Einhart Lorenz

Einhart Lorenz (født 1940)Einhart Lorenz - Store norske leksikon er en tyskfødt norsk historiker bosatt i Oslo siden 1965. Han studerte statsvitenskap, sosiologi, og psykologi i Vest-Berlin, og tok doktorgrad ved Universitetet i Hannover 1978. Han var professor for moderne europeisk historie ved Universitetet i Oslo fra 1996.

Liv og virke
 Bakgrunn 
Einhart Lorenz født 17. februar 1940 i Hirschberg im Riesengebirge (Niederschlesien i Tyskland, nå Jelenia Góra i Polen). Lorenz vokste opp og studerte ved Freie Universität i Vest-Berlin. I 1965 kom han som stipendiat til Norge og ble norsk statsborger i 1978.80 års omtale i Aftenposten 17. feb. 2020 Lorenz var tilknyttet Pax forlag i perioden 1968–1976. I 1976 var han initiativtaker og redaktør for Tidsskrift for arbeiderbevegelsens historie, i 1978–1980 var han vitenskapelig assistent for nordisk historie ved Universitetet i Kiel. Fra 1985 var han arkivar, senere nestleder ved Arbeiderbevegelsens Arkiv Oslo, og 1987–1988 vikarierte han som professor i nordisk historie ved Universitetet i Kiel.85 års omtale i Aftenposten 17. feb. 2025

Professor i Oslo 
Fra 1996 til 2010 var Lorenz professor i moderne europeisk historie ved Universitetet i Oslo, 1999–2000 dessuten første Heinrich Steffens-gjesteprofessor ved Humboldt-Universität zu Berlin. Han var styremedlem i Gesellschaft für Exilforschung (2000–2009), i Senter for studier av Holocaust og livssynsminoriteter i Oslo (2002–2009) og medlem i den tyske Bundeskanzler-Willy-Brandt-Stiftungs internasjonale råd (2008-2018) og medlem av HL-senterets styre  2001-2009. Han har forsket, publisert og undervist særlig innen antisemittismens og jødenes historie, arbeiderbevegelsens historie, eksil i det 20. århundre og høyrepopulisme. Lorenz har også vært ansvarlig for to bind av Willy-Brandt-utgaven («Berliner Ausgabe»).

 Priser og utmerkelser  
Lorenz ble i 2003 tildelt Willy-Brandt-prisen med begrunnelsen: «Professor Einhart Lorenz har med sine Willy Brandt-biografier bidratt vesentlig til forskningen omkring Willy Brandts politiske liv. Med sitt verk har han formidlet omfattende kunnskap om Willy Brandt og Tysklands og Norges historie i begge land».
I 2015 ble han tildelt Den norske historiske forenings Sverre Steen-pris for fremragende formidling av historie.

 Bibliografi 
 Nynazisme i Vest-Tyskland: det nasjonaldemokratiske parti (NPD): forutsetninger, ideologi og struktur (Oslo 1967)
 Arbeiderbevegelsens historie (2 bind, Oslo 1972, 1974)
 Norwegische Arbeiterbewegung und Kommunistische Internationale 1919-1930 (Oslo 1978) ISBN 8253009992
 Samefolket i historien (Oslo 1981) ISBN 9788253015170
 Det er ingen sak å få partiet lite. NKP 1923-1931 (Oslo 1983) ISBN 8253012551
 Willy Brandt in Norwegen. Die Jahre des Exils 1933 bis 1940 (Kiel 1989, norsk utgave: Oslo 1989) ISBN 9783890299556
 Exil in Norwegen. Lebensbedingungen und Arbeit deutschsprachiger Flüchtlinge 1933-1943 (Baden-Baden 1992) ISBN 9783789027215
 Mehr als Willy Brandt. Die SAP im skandinavischen Exil (Frankfurt 1997) ISBN 3-631-31428-0
 Veien mot Holocaust (Oslo 2002) ISBN 82-530-2566-1
 Jødehat. Antisemittismens historie fra antikken til i dag (sammen med Izabela Dahl, Trond Berg Eriksen og Håkon Harket) (Oslo 2005, svensk utgave 2008, portugisisk utgave 2010, tysk utgave 2019) ISBN 8249609964
  Leirene (Oslo 2007) ISBN 978-82-997503-3-2
 Jødisk motstand og andre reaksjoner på Holocaust (sammen med Lynn Feinberg) (Oslo 2007) ISBN 978-82-997503-1-8
 Jødene i Polen (sammen med Izabela Dahl) (Oslo 2008) ISBN 978-82-997503-7-0
 Jødisk historie, kultur og identiteter (Oslo 2011) ISBN 978-82-92988-02-2
 Willy Brandt. Deutscher - Europäer - Weltbürger (Stuttgart 2012) ISBN 978-3-17-021245-9
 Willy Brandt et politisk liv (Oslo 2013) ISBN 9788282260329
 Novemberprogromene 1938: "Krystallnatten" 9. november: bakgrunn og hendelsesforløp (Oslo 2018) ISBN 978-82-92988-65-7
 Jødenes historie i Europa: fra den spanske inkvisisjonen til mellomkrigstiden (Oslo 2020) ISBN 978-82-82654-7-9

 Utgiver/redaktør av
 Marcus Thrane: Arbeidere, forén dere! Politiske skrifter av Norges første sosialist (Oslo 1969)
 Norsk sosialisme i dokumenter (Oslo 1970)
 Karl Marx: Verker i utvalg, 7 bind (sammen med Jon Elster) (Oslo 1970 f.)
 Georg Büchner: Samlede verker (Oslo 1973)
 Anton Pannekoek: Parti, råd, revolusjon (Oslo 1975)
 Willy Brandt: Skrifter fra eksilåra i Norge (Oslo 1993) ISBN 82-002-1179-7
 Forschung zur Arbeiterschaft und Arbeiterbewegung in Norwegen (Bochum 1997) ISSN 0173-2471
 Ein sehr trübes Kapitel? Hitlerflüchtlinge im nordeuropäischen Exil 1933 bis 1950 (Hamburg 1998) ISBN 3-87916-044-9
 Perspektiven aus den Exiljahren (Berlin 2000) ISSN 1434-6176
 Bind 1 og 2 av Willy Brandt-utgaven ("Berliner Ausgabe", Bonn 2000, 2002)
 Willy Brandt: Die Kriegsziele der Grossmächte und das neue Europa (Bonn 2018) ISBN 987-3-8012-05
 Willy Brandt: Nach dem Sieg (Frankfurt 2023) ISBN 978359351729235-5

 Referanser 

 Eksterne lenker 

 Institutt for arkeologi, konservering og historiske studier ved UiO

Kategori:Tyske historikere
Kategori:Norske historikere
Kategori:Holocaustsenteret